CELEX: 62009TN0192
Language: sk
Date: 2009-05-14 00:00:00
Title: Vec T-192/09: Žaloba podaná 14. mája 2009 — Amen Corner/ÚHVT — Comercio Electrónico Ojal (SEVE TRHOPHY)

18.7.2009   
            
            
               SK
            
            
               Úradný vestník Európskej únie
            
            
               C 167/18
            
         Žaloba podaná 14. mája 2009 — Amen Corner/ÚHVT — Comercio Electrónico Ojal (SEVE TRHOPHY)
   (Vec T-192/09)
   2009/C 167/35
   Jazyk žaloby: španielčina
   
      Účastníci konania
   
   
      Žalobca: Amen Corner (Madrid, Španielsko) (v zastúpení: J. Calderón Chavero a T. Villate Consonni, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Comercio Electrónico Ojal (Madrid, Španielsko)
   
      Návrhy žalobcu
   
   
               —
            
            
               zrušiť rozhodnutie odvolacieho senátu ÚHVT z 5. marca 2009 vo veci R 462/2008-2 v časti, v ktorej povoľuje prihlášku pre výrobky triedy 9,
            
         
               —
            
            
               v zmysle uvedeného zrušenia zamietnuť prihlášku ochrannej známky č. 4 617 213 v celom rozsahu,
            
         
               —
            
            
               zaviazať ÚHVT a účastníkov konania na náhradu trov tohto konania v prípade, že budú žalobe odporovať a zamietnuť ich návrhy.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Comercio Electrónico Ojal S.L.
   
      Prihlasovaná ochranná známka Spoločenstva: obrazová ochranná známka, ktorá obsahuje slovný prvok „SEVE TROPHY“ (prihláška č. 4 617 213) pre výrobky a služby patriace do tried 3, 9, 14, 18, 25, 28, 35 a 41.
   
      Majiteľ ochrannej známky alebo označenia, ktoré je základom námietky: žalujúci podnik.
   
      Ochranná známka alebo označenie, ktoré je základom námietky: obrazové ochranné známky Spoločenstva „SEVE TROPHY“ a „SEVE BALLESTEROS TROPHY“ (č. 1 541 226, č. 1 980 341, č. 2 068 682 a č. 3 846 235) pre výrobky a služby patriace do tried 3, 14, 25, 28, 35 a 41.
   
      Rozhodnutie námietkového oddelenia: zamietnutie námietky podanej na základe článku 8 ods. 5 nariadenia Rady (ES) č. 40/94 z 20. decembra 1993 o ochrannej známke spoločenstva (Ú. v. EÚ L 11, 1994, s. 1; Mim. vyd. 17/001, s. 146) [nahradeného nariadením Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1)] a čiastočné vyhovenie námietky podanej na základe článku 8 ods. 1 písm. b) toho istého textu.
   
      Rozhodnutie odvolacieho senátu: čiastočné vyhovenie odvolaniu.
   
      Dôvody žaloby: nesprávne uplatnenie článku 8 ods. 1 písm. b) nariadenia č. 40/94.